Gab Milin - Wikipedia

# Gab Milin

### Diwar Wikipedia, an holloueziadur digor

Gab Milin pe Gabriel Milin a voe ur skrivagner brezhonek. Ganet e oa bet d’an 3 a viz Gwengolo 1822 e Kastell-Paol ha marvet d’ar 27 a viz Kerzu 1895 en Enez-Vaz.

En e vugaleaj e teskas galleg, latin ha gregach gant un eontr dezhañ a oa beleg. Mont a reas d’ober e studi da gloerdi bihan Kastell da gentañ ha da gloerdi bras Kemper da c’houde. Ne chomas nemet bloaz hanter eno avat ha goude-se e kavas labour evel komis e burevioù porzh Brest. Eno e tarempredas brezhonegerien eus a bep lec’h ha dastum a reas ganto kontadennoù ha mojennoù.

Ober a reas anaoudegezh gant ar c’horonal Troude, a oa troet eñ ivez gant ar brezhoneg. A-gevret e savjont meur a levr, evel Jezus-Krist, skouer ar Gristenien (1862), Ar Marvailler brezounek, pe marvaillou brezounek (1870), Labous ar wirionez ha marvaillou all. E-leizh a skridoù a embannas e-unan ivez evel Marvaillou grac'h koz (1867), Furnez ar geiz euz a Vreiz (1868)…

Ur wech aet war e leve e 1882 e voe rener ar gelaouenn Feiz ha Breiz, etre 1883 ha 1884. Bloaz goude ez eas da vevañ war Enez-Vaz ha dilennet e voe da vaer eno. En Enez-Vaz e varvas hag eno emañ e vez.

Adtapet diwar "http://br.wikipedia.org../../../g/a/b/Gab_Milin_390f.html"

Rummadoù ar bajenn: Skrivagnerien vrezhonek | Ganedigezhioù 1822 | Marvioù 1895

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Français